cyanic-selkie/wikianc huggingface dataset:
Happiness
בית שלישי
הבית השלישי מתחיל עם השורה "מותק, כשאני מעל העצים", אך שאר השורות בו שונות מאלה המופיעות בראשון ובשני. בהמשך, היא שרה "אבל עכשיו מהעיניים שלי זולגות (טיפות) גשם חומצי על הכרית שבה היית מניח את הראש", מה שמציג את העובדה שהיחסים הסתיימו באופן מובהק וסוויפט נשארה לבדה, כשהיא בוכה "דמעות חומציות" (הגזמה על מנת להעצים את המצב) על אותה הכרית עליה ישן בן זוגה לשעבר. היא ממשיכה ושרה "אחרי שנתתי לך את המיטב שהיה לי; תגיד לי מה לתת אחרי זה", ובעצם מאזכרת את השורה "נתתי לך את אור השמש שלי, נתתי לך את המיטב שלי", מהשיר "Peace". "אושר" ו"שלום" (שמותיהם של שני השירים) דומים מבחינה נושאית; לשניהם יש שם חיובי בצורה מטעה, בעוד שהמילים עצמן מרמזות על משהו כהה יותר או קודר יותר. בנוסף לכך, ייתכן כי השורות שהוצגו קשורות לשיר "Fifteen" מ-Fearless.
פזמון ופוסט-פזמון שלישי
הפזמון השלישי לא משתנה ביחס לקודמיו, אך פוסט-הפזמון השלישי כולל בתוכו את השורה "מהשמלה שלבשתי בחצות, השאר את הכל מאחור". אותה השורה מוזכרת לפני כן בפוסט-הפזמון השני בלבד והיא עשויה להתייחס לסינדרלה; הסנדקית של סינדרלה, עוזרת לה להגיע לנשף בעזרת קסם: את בגדי המשרתת הבלויים שלה היא הופכת לשמלת נשף (כמו זו שסוויפט מזכירה) ואת נעליה המרופטות - לנעלי זכוכית. עם זאת, הפיה מזהירה את סינדרלה שבדיוק בשעת חצות (השעה שסוויפט מזכירה), לאחר שהאורלוגין ישמיע שנים עשר צלצולים, יפוג הקסם והכל יחזור להיות כפי שהיה. בהקשר, סוויפט מדברת על העובדה שכל הרגע המרהיב הזה לכאורה במערכת היחסים הזו, הוא לא יותר מאשליה וסופה יגיע בחצות אותו היום. כלומר, היא מדברת על העובדה שהשניים ידעו על כך שקץ מערכת היחסים שלהם יגיע במקודם או במאוחר. עם זאת, היא בוחרת לסיים את השיר בשורה "ישנו אושר".
הנס ריי
ביוגרפיה
המסע רצוף הקשיים והתלאות של הזוג ריי הביא אותם לעיר באיון בסמוך לגבול עם ספרד, שם הונפקו להם אשרות מצילות חיים עליהן חתם סגן הקונסול מנואל ויירה בראגה (על פי הוראתו של הדיפלומט הפורטוגלי, ארישטידש דה סוזה מנדש) ב-20 ביוני 1940. הם חצו את הגבול לספרד, שם קנו כרטיסי רכבת לליסבון. משם שבו לברזיל, המקום בו נפגשו חמש שנים קודם לכן, אך הפעם הם המשיכו לניו יורק. הזוג ריי נמלט מאירופה כשהוא נושא את כתב היד לספר "ג'ורג' הסקרן" הראשון, שיצא לאור בשנת 1941 בניו יורק על ידי הוצאת הוטן מיפלין (Houghton Mifflin).
הזוג ריי עבר להתגורר בקיימברידג', מסצ'וסטס בשנת 1963. הנס נפטר שלושה שבועות לפני יום הולדתו ה-79 ב-26 באוגוסט 1977 בביתם קיימברידג', מסצ'וסטס.
General Health Questionnaire
General Health Questionnaire (GHQ) - השאלון לבדיקת הבריאות כללית הוא כלי סריקה פסיכומטרי, המשמש לזיהוי ההפרעות הפסיכיאטריות השכיחות - בעיקר ההפרעות הפסיכיאטריות הקלות באוכלוסייה הכללית, במטופלים באופן אמבולטורי או במרפאות ומחלקות לא פסיכיאטריות. הוא היה אחד מכלי הסריקה הראשונים בשרותי הרפואה והכירורגיה. השאלון הומצא על ידי הפסיכיאטר והפסיכולוג דייויד גולדברג בלונדון ופורסם לראשונה כמונוגרפיה בשנת 1972. בשנת 1979 פורסם על ידי גולברג ומחברים אחרים בPsychological Medicine בגרסה מדורגת. מאז הנהגתו בשנת 1974 הפך GHQ לאחר מהשאלונים העיקריים בדיווח עצמי המודדים את הפתולוגיה הלא פסיכוטית בקהילה והרפואה הכללית. המבחן הוא מדד לתחלואה ולא לתסמונת או הפרעה פסיכיאטרית ספציפית. הוא מזהה מצבים מתחת לסף, הפרעות במצב הרוח, וירידה ברווחת החיים. במקור הוא כלל 60 שאלות, וכיום קיימות גרסאות בעלות 30, 28, 20 ו-12 שאלות. השאלון תורגם לשפות רבות, לרבות בעברית. מכיוון שהמבחון עלול לזהות מדי אנשים מעבר לאלו הסובלים מתחלואה נפשית פותחו בעקבותיו כלים חדשים, כשאחדים מהם משמשים לסקירה טלפונית לפני הגעת המטופל לרופא או לבית החולים, למשל SDDS - Symptom Driven Driagnostic Scale או בגרסתו הממוחשבת CATI.
סדר עולמי
היסטוריה וסיבת הקמה
לאחר כמה שנים, כשהועברה התוכנית שש עם מהשעה 17:00 לשעה 18:00, היו "שש עם" ו"סדר עולמי" משודרות זו אחר זו: "שש עם" החלה את שידוריה ב-18:00 וסיימה אותם בשעה 19:30, ומיד לאחר מכן, ללא הפסקת פרסומות, הייתה סדר עולמי עולה לאוויר. בשנים 2005–2006, פחתה התחרות על משבצת השידור של השעה 19:30, ו"סדר עולמי" ירדה מהמסך. מאידך, רצו בחברת החדשות ליצור תוכנית שתמשוך את נתוני המדרוג של השעה 17:00, מהמתחרה של ערוץ 10, "חמש עם רפי רשף". חברת החדשות העלתה לשידור את "חדשות בחמש" עם דני קושמרו ונטשה מוזגוביה, אך הניסיון לא צלח. בשנת 2006 הועלתה "סדר עולמי" מחדש, משעה 17:00 עד 17:30, אך ערוץ 10 היה עדיין עם ידו על העליונה במדרוג. 11 בנובמבר 2007 היה יומה האחרון של "סדר עולמי" במתכונת הזו. החל מ-12 בנובמבר 2007 משודרת בשעת שידור זו התוכנית "מהדורה ראשונה", שמימשה את החזון להגיע לרמה של ערוץ 10 במסגרת השידורים הזו, ואילו "סדר עולמי" עברה מיתוג מחדש לשם "סדר עולמי - השבוע", ובשנים 2007 - 2010 היא שודרה בימי שישי משעה 16:45 עד 17:25, כשכל שנה הפיקה התוכנית את תוכנית "סיכום השנה העולמי", בהנחיית ערד ניר. החל מ-2011, עקב עליית העונה השלישית של "האח הגדול", נתפסו 45 הדקות על ידי קשת ששיבצה בשעות אלו תוכנית בשם "שלום האח הגדול", אשר הפכה לימים לתוכנית "דיבור ישיר". סדר עולמי עברה לשדר בימי שבת משעה 16:20 עד 17:00. במאי 2013 שונה פורמט התוכנית עם מעברה לשידור בערב שישי בשעה 19:15 יחד עם פינות חדשות. כיום התוכנית משודרת בכל יום שבת בין השעות 17:00 עד 18:00.
חייל הלילה
תקציר העלילה
איריס מבחינה באופי האלים של זאב ורוצה לנתק את הקשרים אתו. הוא מספר לה שהוא חייל ביחידה סודית ויוצא מידי לילה לפעולות חשאיות ומסוכנות. למעשה הוא יוצא ללכוד ולרצוח חיילים.
סשה בורכרט
קריירה
במהלך השנים הבאות נדדה הקבוצה בין הבונדסליגה לבונדסליגה השנייה, ובורכרט קיבל מעט קרדיט ממאמניו ובעיקר שיחק בקבוצה השנייה של המועדון.
ויליאם טרנר (צייר)
ציורי המקרא
ויליאם טרנר יצר ציורים של נופי המקרא לפי מתוות ורישומים של נוסעים שביקרו בארץ ישראל. 26 מתוכם עובדו לתחריטים ופורסמו לראשונה ב-1836 בכרכי "איורי נוף למקרא" (Landscape Illustrations of the Bible) שהפיקו האחים פינדן (Finden). הציורים הראו את נופי ים המלח, בריכות שלמה, בית לחם, נצרת, הר סיני, יריחו, קבר רחל, יפו וכמה ממראות ירושלים. ב-1979 הוצגה במוזיאון ישראל תערוכה של רישומים ואקוורלים בשם "טרנר וכתבי הקודש" שאצר החוקר מרדכי עומר. בהקדמה לקטלוג התערוכה כתב עומר על גורל האקוורלים של טרנר, על השפעת המקרא והברית החדשה על ציוריו, על ציורים מקראיים אחרים שצייר ועל האמנים שהכינו את הסקיצות שעל-פיהן עיבד טרנר את ציוריו אלה.
סרגיי סחנובסקי
ביוגרפיה
באולימפיאדת נאגנו (1998) סחנובסקי וחייט סיימו במקום ה-14, באולימפיאדת סולט לייק סיטי (2002) סיים הזוג במקום השישי ובאולימפיאדת טורינו (2006) סיים במקום ה-8, כאשר הניקוד שלהם נפגע עקב נפילה של חייט בריקוד החובה.
ז'יל גרן
ביוגרפיה
ז'ול גרן נולד ב-14 בספטמבר 1860, במדריד, ספרד. לאחר מכן גדל בפריז, וכבר מגיל צעיר היה בעל דעות פוליטיות חריגות.
גרן מת ב-10 בפברואר 1910, בהיותו כבן 70.
גרגוריוס מניסה
גרגוריוס מניסה (ביוונית: Γρηγόριος Νύσσης ; 335 – 395) היה הבישוף של העיר ניסה שבקפדוקיה, מ-372 עד 376 ומ-378 עד מותו. הוא מקובל כקדוש (נצרות) כמעט בכל הכנסיות. גרגוריוס היה אחיו הבכור של בסיליוס הגדול, וביחד עם ידידם גרגוריוס מנזיאנזוס ידועים ביחד בתור האבות הקפדוקיים.
קורות חייו
בשנת 371 חילק הקיסר ואלנס את קפדוקיה לשני מחוזות חדשים, קפדוקיה פרימה וקפדוקיה סקונדה. עקב כך התהוו שטחי שיפוט כנסייתיים חדשים. גרגוריוס נבחר לבישוף של הדיוקסיה החדשה של ניסה בשנת 372, ככל הנראה בתמיכת אחיו בסיליוס, שהיה מטרופוליט בקיסרי.
הוא נכח בסינוד באנטיוכיה באפריל 379, בו ניסה לתווך בין סיעות הטוענים הנצים לכס הבישוף העירוני, מלטיוס ופאולינוס. ב-380 הוא נסע לסבסטה שבארמניה, כדי לסייע לבחירתו של בישוף שהחזיק בעמדות ניקאיות. לבסוף, הוא עצמו נבחר. גרגוריוס סלד מהאוכלוסייה המקומית, שלא דיברה יוונית, ורכש יריבים. לאחר מספר חודשים מצא מחליף, ושב לניסה. שם חיבר ספר פולמוס נגד התאולוג האריאני אֶוּנומיוס מציזיקוס.
הפדרציה הבין-לאומית להיסטוריה וסטטיסטיקה של הכדורגל
מועדון המאה (1901–2000)
בשנת 2009 פרסם ה־IFFHS מחקר שדירג את המועדונים הטובים ביותר בעולם במאה העשרים. ששת המועדונים המובילים בכל קונפדרציה זכו בגביע מיוחד בטקס שנערך בלונדון ב־11 במאי 2010. להלן עשרת המועדונים המובילים בכל יבשת:
לזלי מנוויל
ביוגרפיה
מנוויל נולדה בברייטון שבסאסקס. אמה הייתה רקדנית בלט ואביה היה נהג מונית. היא גדלה ביישוב קרוב לעיר הוב, במשפחה בת שלוש בנות. מגיל שמונה למדה לשיר כזמרת סופרן. היא התחילה לשחק בגיל העשרה, והופיעה בסדרות טלוויזיה כמו "King Cinder". בגיל 15 התקבלה לבית ספר למשחק "Italia Conti Academy of Theatre Arts".
מנוויל בנתה את הקריירה שלה כשחקנית תיאטרון ייחודית. משנת 1978 הופיעה במחזות בתיאטרון ורהאוס של הלהקה השייקספירית המלכותית ובתיאטרון רויאל קורט. ב-1979 פגשה את מייק לי שחיפש שחקנים של ה-RSC שיכולים לאלתר. בשנות השמונים של המאה העשרים שיחקה בתיאטרון רויאל קורט במחזה "ריטה, סו ובוב גם" מאת אנדראה דאנבר (1981), "נשים בצמרת" מאת קריל צ'רצ'יל (1982) ו-"Serious Money" (ב-1987). ב-1983 היא גם כיכבה במחזה "נשים בצמרת" בהפקה באוף ברודוויי. עם הלהקה השייקספירית המלכותית כיכבה ב"כטוב בעיניכם" (1985) ובמחזה "יחסים מסוכנים" (1985–1986). הופעת הבכורה שלה בקולנוע הייתה בסרט "לרקוד עם זר" שביים מייק ניואל. היא המשיכה לשחק בסרטי הקולנוע "סמי ורוזי עושים את זה" (1987) בבימויו של סטיבן פרירס וב-"High Season". ב-1989 חזרה להופיע על במת התיאטרון במחזה "גן הדובדבנים" שביים סם מנדס בתיאטרון אולדוויץ', וב-1990 שיחקה במחזה "שלוש אחיות" ברויאל קורט.
נסרין קדרי
ביוגרפיה
ב-2017 קדרי הופיעה בטקס יום הזיכרון לחללי מערכות ישראל בבריכת הסולטן ובטקס הדלקת המשואות בהר הרצל בירושלים.
במרץ 2023, עלתה בהוט סדרה הנקרא "נסרין אגדה" המספרת על חייה של קדרי. באותה שנה החלה להתמודד בתוכנית הריאליטי רוקדים עם כוכבים. בהמשך הצילומים נפצעה ונאלצה לפרוש מהתחרות, והיו לזוג התשיעי שעוזב את התחרות.
חיים אישיים
במשך כעשור הייתה בזוגיות עם הנגן היהודי-ישראלי אביעזר בן מוחא. הם תכננו להתחתן, וקדרי אף החלה בתהליך גיור, אולם בספטמבר 2017 הם נפרדו. כשנה אחר כך, פורסם כי השלימה את תהליך הגיור בבית דין עצמאי, וקיבלה על עצמה את השם העברי "ברכה". בריאיון שנערך עמה באפריל 2023 אישרה קדרי כי עברה גיור רפורמי, ועל כן משרד הפנים והרבנות לא הכירו בו.
באפריל 2022, נישאה לבן זוגה רום שמיר. ב-26 באוקטובר 2022 נולד בנם הראשון.
יונדאי אקסנט
האקסנט מיוצרת החל משנת 1995. בשנת 2008 היא הוכרזה כמכונית קומפקטית האמינה ביותר על ידי המגזין הכלכלי J.D.Power and Associates. היא שווקה ברוב העולם כיונדאי אקסנט אך לעיתים שווקה תחת שם אחר ואף יצרן אחר. בסין ובהודו היא משווקת בשם יונדאי ורנה, ברוסיה כיונדאי סולאריס, במקסיקו תחת השם דודג' אטיטיוד ובוונצואלה כדודג' בריזה. מאז הצגתה היו לאקסנט חמישה דורות. הדור הרביעי שווק בישראל תחת השם i25. כחלק ממתיחת הפנים של אותו דור שהוצגה ב-2015, בישראל הוצע כסטנדרט מסך מגע לתפעול הרדיו ומערכת השמע, כחלופה לרוב הכפתורים במרכז הקונסולה.
ארון מוקואנה
קריירה בנבחרת הלאומית
מוקואנה הוא השחקן הצעיר ביותר אי-פעם שייצג את דרום אפריקה במשחק רשמי, שיא שנקבע בהופעת הבכורה שלו בשנת 1999 במסגרת מוקדמות אולימפיאדת סידני. הוא השתתף עם נבחרתו בגביע אפריקה לאומות בשנים 2002, 2004 ו-2008. בטורניר של שנת 2008 מונה לראשונה לקפטן הנבחרת, תפקיד בו אחז גם בגביע הקונפדרציות 2009 ובמונדיאל 2010.
אבודים
דמויות
עונה חמישית: בעונה החמישית לא נוספו שום שחקנים ראשיים, אך היו מספר שחקנים אורחים בולטים: זולייקה רובינסון בתפקיד אילנה, סעיד טמאגוי ורייקו איילסוורת'. רבקה מדר שגילמה את שארלוט לואיס הוצאה בתחילת העונה, ודמותו של ג'רמי דייוויס שגילם את דניאל פאראדיי הוצאה בסוף העונה. דמותה של ג'ולייט בורק בגילומה של אליזבת מיטשל עזבה את הסדרה בסוף העונה החמישית.
עונה שישית: בעונה השישית, 3 שחקנים ששימשו כדמויות משנה בעבר קיבלו מעמד של תפקיד ראשי: נסטור קרבונל שמגלם את ריצ'רד אלפרט, זולייקה רובינסון שגילמה את דמותה של אילנה וג'ף פאהיי שמגלם את פרנק לפידוס. בנוסף חזרה אמילי דה רייבין לגלם את דמותה של קלייר ליטלטון בתחילת העונה.
יוזמת דארמה
בן ליינוס מגיע לאי כילד לאחר שלאביו הוצעה עבודה במסגרת היוזמה. גם שארלוט גדלה בין אנשי יוזמת דארמה ולא ידוע מתי הגיעה לאי.
מבנה הפרק
דרך הקפיצות הסדרה פורצת את תבנית הסיפור השגרתי על האי ומתארת סיפורי משנה תוך שימוש ברקעים אחרים, כדוגמת בית משוגעים או סחר הסמים באפריקה.
פרסים ומועמדויות
בעקבות ההצלחה הרבה לה זכתה העונה הראשונה של הסדרה, ג'יי ג'יי אברהמס זכה בפרס אמי על עבודתו כבמאי פרק הפיילוט של הסדרה. טרי אוקווין ונאבין אנדרוס היו מועמדים לאמי בקטגוריית שחקני המשנה הטובים ביותר בסדרת דרמה. הסדרה הייתה מועמדת שלוש פעמים לפרס גלובוס הזהב בקטגוריית סדרת הדרמה הטלוויזיונית הטובה (2005 - 2007), וזכתה בפרס בשנת 2006. בשנת 2005, מת'יו פוקס ונאבין אנדרוס היו מועמדים לפרסי גלובוס הזהב בקטגוריית השחקן הראשי הטוב ביותר בסדרת דרמה ושחקן המשנה הטוב ביותר בסדרה דרמה (בהתאמה). בשנת 2007, אוונג'לינה לילי הייתה מועמדת לזכייה בפרס השחקנית הטובה ביותר בסדרת דרמה טלוויזיונית בפרסי גלובוס הזהב.
מפרש (תוכנה)
שפות חצי-מהודרות
הפתרון שנמצא הוא הפרדת תהליך התרגום לשני שלבים: בשלב הראשון, שלב ההידור, מבוצע תרגום של תוכנית הכתובה בשפה עילית לשפת ביניים. זהו תהליך מורכב הדורש זמן רב יחסית. בשלב השני, שלב ההרצה, מתורגמת שפת הביניים לשפת מכונה (המכונה הספציפית עליה רצה התוכנית). זה תהליך פשוט יותר ומהיר באופן יחסי.
כיום מובילות את התחום שתי סביבות פיתוח: JAVA ו-NET.. בסביבת JAVA, לאחר הידור התוכנית, נוצר קובץ המכיל הוראות בשפת Bytecode, ולפני הרצת התוכנית כל הקובץ מתורגם לשפת מכונה. בסביבת NET., לאחר הידור התוכנית, נוצר קובץ המכיל הוראות בשפת CIL, וכל פונקציה בתוכנית מתורגמת לשפת מכונה לפני הרצתה.
אבודים
קהילת מעריצי הסדרה ואזכורים בתרבות הפופולרית
חברת ABC הפיקה לאורך שנות שידור הסדרה תוכן רב אשר באמצעותו יכלו המעריצים להתעדכן במידע הקשור לסדרה - התוכן הנלווה הרב שהופק כלל בין היתר פורום רשמי של הסדרה אשר הוקם על ידי יוצרי הסדרה, פודקאסטים של מפיקי הסדרה, מגזינים רשמיים של הסדרה ומשחק וידאו בשם "The Lost Experience". מועדון המעריצים הרשמי של הסדרה הושק בקיץ 2005.
סמנתה פוקס
קריירה מוזיקלית
אלבומה השלישי I Wanna Have Some Fun, שיצא בשנת 1988, הצליח אף פחות מקודמו, ורק שיר הנושא הצליח מתוכו.
Abandonware
מוזיאונים, ארגונים עצמאיים כגון ארכיון האינטרנט , פורומי מעריצים, ואתרי אינטרנט כדוגמת מסע אל העבר מפיצים ומספקים תמיכה טכנית לתוכנות Abandonware כדרך לשמר אותן לדורות הבאים.
מכונה וירטואלית
במחשב אישי
מכונה וירטואלית מאפשרת להריץ כמה מערכות הפעלה שונות על מחשב אחד, ואף בו זמנית. כך לדוגמה ניתן להריץ מערכת הפעלה לינוקס על מערכת הפעלה חלונות ולהפך. מכונה וירטואלית למערכת הפעלה במחשב אישי מקלה את השימוש הסימולטני בתוכנות וחומרות התואמות מערכות הפעלה שונות. מכונה כזו מתפקדת כחלון המדמה מחשב אישי עם מערכת הפעלה השונה מזו של שאר המחשב. האלטרנטיבות למכונה הווירטואלית הן התקנה של מספר מערכות ההפעלה על המחשב הפיזי ואתחול המחשב בכל פעם שרוצים לשנות סביבת עבודה (מסורבל מאוד), החלפה של חלק מהחומרות והתוכנות כך שכל היישומים יתאימו לאותה מערכת הפעלה (יקר ולפעמים בלתי אפשרי) או קניית מחשב נוסף (יקר).
יתרונות וחסרונות
ניידות היא אחת מהבעיות הקשות עימן מתמודד עולם המחשוב כיום. מדי שנה מוציאים סכומים ניכרים על מנת להתמודד עימה. מכונה וירטואלית, מבחינה זו, פותרת בעיה זו. גם אם יומצא מחשב חדש אין צורך להדר את התוכנית מחדש. יש לכתוב מכונה וירטואלית עבור אותו מחשב, ומרגע זה הוא יוכל להריץ את כל התוכניות שהודרו למכונה וירטואלית מסוג זה.
עם זאת, תוכניות המורצות על ידי מכונה וירטואלית איטיות יותר, וזאת בשל הצורך לתרגם את התוכנית לשפת מכונה בכל הרצה. על אף התקדמות רבה בשנים האחרונות, תוכניות שאמורות לפעול בזמן אמת עדיין מתורגמות לשפת מחשב על מנת לשפר את ביצועיהן. אמנם ברבות מהשפות המבוססות על מכונה וירטואלית ניתן להדר את התוכנית ישירות לשפת מכונה (ולא לשפת ביניים), אך בכך אובדת תכונת הניידות של השפה, החשובה מאוד. על אף האמור, הקצאת זיכרון, לדוגמה, מתבצעת מהר יותר באמצעות מכונה וירטואלית.
טלסקופ החלל ג'יימס וב
יכולותיו של טלסקופ החלל ג'יימס וב יאפשרו לו לפעול בתתי־תחומים רבים של האסטרונומיה. אחת מהמטרות כרוכה בתצפיות על מספר גופים המרוחקים ביותר ביקום, שאין אפשרות לצפות בהם עם האמצעים הקיימים בחלל העומדים לרשות האנושות. זה כולל את הכוכבים הראשונים, שנוצרו בתקופת ה, ותצורת הגלקסיות הראשונות. מטרה שנייה היא מציאת הגורם המקנה לכוכבים את צורתם. מטרה נוספת היא הניסיון לענות על השאלה האם מתקיימות ציוויליזציות חיים מחוץ לכדור הארץ - במילים אחרות, שאלת קיומם של חיים מחוץ לכדור הארץ, וכן לאמוד את מאפייניהם של ענקי גזים הנמצאים בקרבת כוכבים.
אופטיקה
מראה זו לבדה גדולה בהרבה מכל רכב חלל לא מאויש שנשלח אי פעם, והיא בנויה מ־18 מקטעי משושים כדי שיוכלו לקפל את המראה כך שתתאים לטילים, ולאחר השיגור תצא המראה ממצב הקיפול. הצורה הנבחרת היא משושים מפני שאחת הצורות הקרובות לעיגול (הצורה שלמעשה רצויה) היא משושה, ובכך שמייצרים את כל המקטעים בצורת משושים מאפשרים הרכבה בין כל שמונה עשר המקטעים ללא פערים בין מקטע למקטע. מראה זו עובדה בקולמן, אלבמה, בחברת "אקסיס טכנולוגיות" (Axsys Technologies). מיקרו־מנועים וחיישנים רגישים מוקמו על מקטעי המראה הראשית על מנת שתורכב במיקום הנכון.
תכנון הנדסי והרכבה
בפרויקט טלסקופ החלל ג'יימס ווב יש 1,200 מדענים, טכנאים ומהנדסים מארבע־עשרה מדינות בעולם (ויותר מ־27 מדינות בגבולות ארצות הברית) אשר עובדים על בנייתו. גודלו של טלסקופ החלל ג'יימס ווב הוא כמחצית ממטוס בואינג 737, אך בכל זאת מסתו מהווה רק כ־8% ממסתו של מטוס מסוג זה (המסה של טלסקופ החלל ג'יימס ווב היא 6161.4 קילוגרם בשיגור ומסתו של מטוס 737 היא 79,010 ק"ג). טלסקופ ג'יימס ווב יהיה הטלסקופ הגדול ביותר שאי פעם שוגר אל מחוץ לכדור הארץ. המדענים אשר עבדו על בנייתו של טלסקופ זה החליטו כי מראה בקוטר של 6.5 מטרים היא מה שנחוץ על מנת לקלוט אור מגלקסיות רחוקות אלה, אך בניית מראה בגודל כזה היא מאתגרת גם לשימוש על פני האדמה ומעולם לא שוגרה מראה בגודל כזה אל החלל.
הלוח האחורי של הטלסקופ הוא מבנה גדול התומך במראות המשושה הגדולות של הטלסקופ. ללוח יש מטרה חשובה מלבד תמיכה במראה; הוא יהיה גם אמצעי נשיאה ל־2,400 ק"ג של ציוד אופטי ומכשירים. מבנה הלוח נועד גם כדי לספק ביצועי יציבות תרמית חסרי תקדים בטמפרטורות נמוכות של 240 - מעלות צלזיוס. בטמפרטורות אלה, הלוח האחורי תוכנן להיות יציב עד 32 ננומטר, כלומר פחות מאלפית מקוטרה של שערה אנושית.
מצב נוכחי
הערכה של עלותו של הפרויקט שנעשתה ב־2005 הייתה כ־4.5 מיליארד דולר. נכון למרץ 2016, העלות הכוללת של פיתוח, שיגור ותחזוקה ל־10 שנים עומדת על 8.8 מיליארד דולר. הסוכנות האירופית משתתפת בכ־300 מיליון אירו (ובעלות השיגור), והסוכנות הקנדית הוסיפה כ־40 מיליון דולר קנדי. מועד השיגור המתוכנן נדחה מהמועד המקורי (ב־2007) תשע פעמים, ועומד כיום על ה־25 בדצמבר 2021. הדחיות נבעו בעיקר בגלל הערכות בחסר של הזמן והעלויות, של התכנון ושל הבדיקות ברמת האמינות הנדרשת ובנוסף עקב מגפת נגיף הקורונה.
ב־24 בינואר 2022 הודיעה נאס"א, כמעט חודש לאחר השיגור, שהטלסקופ JWST הגיע למסלול המתוכנן שלו סביב השמש-כדור הארץ, נקודת לגראנז' L2. במהלך שלושת החודשים מהגעתו לאותה נקודה, יבדקו מהנדסים את האופן שבו אלגוריתמים יסייעו לכוונן את מיקום המראות, וינסו לתקן כל סטייה מהמערך בדייקנות של 1 חלקי עשרת אלפים של זקיק שיער.
ב-16 במרץ 2022 פורסם צילום המבחן הראשון שבוצע על ידי הטלסקופ לאחר השלמת הכיול הראשוני של הטלסקופ.
ברבורי פרא
הספר מביא לפני הקורא המערבי את מציאות החיים הסינית על פני תקופה של שלושה דורות, החל בתקופה שבה היו קושרים את רגלי התינוקות הנקבות כדי להשאיר את רגליהן קטנות מאוד, כדי ליצור מידה של שבריריות ותלות בהליכתן; נישואיה של הבת לתועלת כלכלית לאיל מלחמה סיני; חייה של קומוניסטית צעירה פעילה במחתרת הסינית, וקשריה עם מי שיהיה בעלה, אף הוא קומוניסט נלהב; החיים בתקופות הטיהורים השונות בסין הקומוניסטית ותחת מהפכת התרבות, והעליות והמורדות בחייו של פקיד ממשל קומוניסטי הנתון לחסדם ולשבטם של הממונים עליו, שאף הם עלולים לאבד את משרתם ואת עולמם בכל רגע נתון. את חייה של המחברת בשנות ה-70 וה-80 של המאה ה-20, ודרכם, את מערכת החינוך הסינית בתקופות שונות תחת המשטר הקומוניסטי. ואת עריקתה למערב, כשהתאפשר לה לצאת ללימודים באנגליה.
סווייד
סווייד (באנגלית: Suede) היא להקה בריטית, הנחשבת לאחת מלהקות היסוד של זרם הבריטפופ. הלהקה הצליחה בבריטניה ואירופה במהלך שנות ה-90, בדומה לסמית'ס בשנות ה-80 ולרוקסי מיוזיק בשנות ה-70. סווייד הפכה לאחת החלוצות של הבריטפופ וזכתה לשבחי הקהל והביקורת כאחד. הלהקה התפרקה במהלך 2003 אך התאחדה מחדש ב-2010.
ברברה בוני
ילדות, נעורים ולימודים
בוני נולדה במונטקלייר שבניו ג'רזי. כילדה למדה נגינה בפסנתר ובצ'לו. כשמלאו לה 13, עברה משפחתה למיין, שם התקבלה לתזמורת הנוער של פורטלנד כצ'לנית. במשך שנתיים למדה באוניברסיטה של ניו המפשייר גרמנית ומוזיקה, כולל פיתוח קול אצל פטרישה שטדרי. את שנת לימודיה השלישית עשתה באוניברסיטת זלצבורג, שם שינתה את חוג לימודיה הראשי מצ'לו לשירה. בתקופת שהותה בזלצבורג למדה באוניברסיטת מוצרטיאום. כעבור שנים קיבלה תואר דוקטור לשם כבוד מאוניברסיטת ניו המפשייר.
קריירה
ב-1 באוגוסט 2006 הודיעה סוכנות IMG Artists שכל הופעותיה הבאות של בוני מבוטלות והם אינם מייצגים אותה עוד. הנימוק שניתן בשעתו באתר של הסוכנות ברשת להודעה היה "נסיבות אישיות" ותו לא, אבל ברברה בוני הצהירה, במאמר מיולי 2007, שנסיבות אלה כללו את גירושיה "הקשים" ממוריס וייטאקר. ב-16 במרץ 2007 הודיע פסטיבל המוזיקה של ריינגאו, שבוני תחדש את הקריירה שלה ב-16 באוגוסט 2007 כשתחליף את הבריטון תומאס המפסון, שפרש מן הפסטיבל בגלל בעיות בריאות.לפני מועד הקונצרט המתוכנן הזה, ב-22 ביולי 2007, הצטרפה בוני למספר זמרות סולו, שהחליפו את רנה פלמינג, כשזו ביטלה את הופעתה בקונצרט בפסטיבל
ב-2006 הקליטה בוני את הזינגשפיל-אורטוריה דרמטית "ברוכים הבאים לקול" של סטיב ניב, עם סטינג, אמנדה רוקרופט, רוברט ויאט, נטלי מנפרינו, שרה פולגוני, אלוויס קוסטלו ורביעיית ברודסקי.
קריירת הוראה
בוני היא חברה באקדמיה השוודית המלכותית למוזיקה ופרופסור-אורח באקדמיה המלכותית למוזיקה של לונדון. כמו כן היא מכהנת כפרופסור באוניברסיטת מוצרטיאום בזלצבורג. היא מייסדת "קרן בוני", ששמה לה למטרה "לתת לזמרים צעירים את התמיכה הדרושה להתחלה מוצלחת בקריירה. קרן בוני מעניקה סיוע כספי לזמרים צעירים ומממנת סמינרים וכיתות אמן בניהול מיס בוני ואמני ביצוע בינלאומיים."
טיסה 1380 של סאות'ווסט איירליינס
תגובות
ב-1 במאי 2018, נשיא ארצות הברית דונלד טראמפ קיבל את פניהם של הצוות ונוסעים נבחרים בחדר הסגלגל בבית הלבן והודה לכולם על גבורתם. בטקס נכחו קפטן שולץ, קצין ראשון אליסור, שלושה דיילים ושלושה נוסעים.
אדריכלות מקדשים הינדית
סגנונות
הדוקטרינות ההינדיות העתיקות, הנקראות אגאמה ושאסטרה, מתעדות את צורות הפולחן הטקסי בתוך המקדש. הטקסטים קובעים את אופן בניית המקדש (בהינדי: mandir) (באנגלית: Hindu temple), וכן את אופן עבודת האלוהויות (ארדהאנה) בתוכם. דרך הפולחן היא בהתאם לאופי המגמה, כלומר שיוויזם, וישנואיזם או שאקטיזם (בתוך אלה, הכוח והאנרגיה הקדומים של שיווה, וישנו או שאקטי הם מושא הכבוד הגדול ביותר). נכון לעכשיו, ישנם יותר מ-500 מדריכים בסנסקריט, המפרטים את הנתונים הדרושים לבניית מקדשים הינדיים - תוך התחשבות בהיבטים שונים של תכנון, חנוכה, תחזוקה ותיקון של המקדש ההינדי.
אופי המקדשים ההינדיים
לאלים ההינדיים יש זיקה מיוחדת להרים ולמערות. בתכנונם של רוב המקדשים ההינדים מצוינים, בצורה סמלית, ההר הקדוש, המערה הקדושה ומעין ציר קוסמי. ההר הוא הר מרו המיתולוגי, מקום משכנם של האלים, הוא מעוצב עם מבנים ענקיים דמויי מגדל, השיקארה. המערה עצמה היא הקודש הפנימי (גרבגריהא), עם התמונה והדמות המגולפת של האלוהות, או האובייקט המסמל את האיחוד של קוטביות זכר ונקבה, הלינגאם (ייצוג פאלי, לא אנתרופומורפי, של שיווה, צורתה המעוגלת מרוחה כל הזמן בשמנים וחמאה מומסת, ולדעת רבים היא מסמלת את הציר הקוסמי) ממוקם מעל כלי קיבול כלשהו המייצג את האנרגיה הנשית של שיווה, את האלה שאקטי, שסמלה הוא היוני (בסנסקריט פירושו של יוני (Yoni) הוא: "מעון", "מקור", "רחם" או "פות" כחומר ואגינה. בהינדואיזם, זהו סמלה של האלה שאקטי, כוח היצירה הנשי, בת זוגו של שיווה). האיחוד של שני אלים אלה מבטיח את הישרדות ואיזון היקום.
בניית המקדש ההינדי
חוקים נוקשים מסדירים את כללי וסדר הבנייה של המקדש. אלה נקבעו כאמור באגמה השונים, בשילפה שאסטרה ובוואסטו שאסטרה. מתכננים, בנאים (stapati) וקבלנים-יזמים ממוצא ברהמיני (מעמד הכוהנים) העבירו במשך מאות בשנים לצאצאיהם את "מדע בניית המקדשים" כידע סודי.
הגרבגריהא מחוברת בדרך כלל למנדאפות במרפסת מקורה קטנה (אנטאראלה - שהוא, כפי שכבר הוסבר, חדר קדמי קטן או מבואה בין גרבגריהא לבין המנדאפה, אופייני יותר למקדשים בצפון הודו), המספקת מעבר מהעולם החיצון אל הקודש הקודשים ועל עמודיה ועל הקירות החיצוניים של המקדש, המבקר יכול לראות את הלוחות והתמונות המגולפות שמשלימים את הסמלים הפנימיים של האלוהות. אופיינית במיוחד למקדשים שנבנו באזורי הדראווידים היא מרפסת העמודים המקיפה את המקדש, המשמשת להקפתו הטקסית פאריקראמה או פראדקשינה (Parikrama או Pradakshina), בהינדואיזם ובבודהיזם, זהו טקס ההקפה של תמונה, שריד, מקדש או חפץ קדוש אחר בכיוון השעון).
קישוטים ואלמנטים דקורטיביים
כמעט אותם כלי גילוף באבן שימשו בבניית המקדשים ממש עד לתקופה המודרנית כפי שנמצאו בחפירה של מערה שנבנתה בסביבות 650 לספירה, תקופה שבה מספר מקדשים בולטים נחצבו בתוך הגרניט של הרכס בממלאפוראם. גילדות בניית המקדשים העבירו את הידע שלהן מאב לבן. הלקוח, המזמין, הברהמין, היה חשוב יותר מהאמן עצמו, שהתמחה רק בצורה או בדמות מסוימת ואפילו שמותיהם של אדריכלי ואומני היצירות המצטיינים הללו נשתמרו רק לעיתים נדירות.
בובנשוואר
רק בבובנשוואר שבמדינת אודישה נוצרו כ-7,000 מבנים סביב אגם בינדוסאגאר הקדוש בפחות מחמש מאות שנים, מתוכם רק כמה מאות שרדו כיום. השטח מייצג שלוש תקופות בנייה:
1. בניינים מהמאה ה-7 עד המאה ה-10:
ההשפעה על האדריכלות הג'יינית
לאדריכלות המקדשים ההינדית בהודו, הייתה השפעה ניכרת על האדריכלות הדתית של הג'ייניזם במהלך הגל הגדול של בניית המקדשים מאז ימי הביניים והותירה על כנה את האדריכלות של הבודהיזם, שהייתה לו תרבות בנייה משלה והסתלקה בהדרגה אל הרקע. בראג'סטאן, באתר העלייה לרגל העתיק לג'ייניזם, של הר אבו במאות ה-11–13, תוכנית הקומה של מתחם המקדשים שנבנה אז, עוקבת אחר מסורות הינדיות, אך בניגוד למקדשים הינדיים, הפנים שלו מכיל שפע אלמנטים דקורטיביים. שם ניתן למצוא גם את אולם הריקודים הנאטה מנדיר, אחר כך שני פרוזדורים עם עמודים, ולבסוף את קודש הקודשים הקטן. חומרי הבנייה שלו שונים מאלה של מקדשים הינדיים והם נבנו אך ורק משיש לבן, שהובא למקום ממרחק של כאלף קילומטרים. שלושה מקדשים הושלמו על ראש הגבעה, אשר קודשו בהתאמה למקדש וימלה אסאהי (Tejpal Temple Mount Abu) ומקדש אדינאתה. התיאורים של טירטנקארה - בג'ייניזם הוא מושיע ומורה רוחני של הדהרמה (הדרך הישר). כלומר אלה פסלים של "מכששיות" שהוצבו בהם ומעידים על כך שמדובר במקדש ג'ייני. עושר הצורה השופע של הקישוט המלוטש העדין ביותר, הכמעט שקוף, אינו משבש את המבנה האחיד, חוש הפרופורציה של האדריכלים והסתתים הגביל במקדש את הקישוט של בעלי המקצוע השונים לפי הבנתם.
אדריכלות הינדית של ימי הביניים מחוץ להודו
קשרי המסחר של שושלת צ'ולה בדרום הודו היו בעלי חשיבות יוצאת דופן, ובכך ייצאו את המרכיבים הבסיסיים של התרבות ההינדית והאדריכלות הוודית לאזורים רחוקים למדי מהודו. כך, למשל, לקמבודיה, לאימפריה החמרית המוקדמת, שם יצרו ההינדים מרכז דתי ייחודי באזור אנגקור ואט. מתחם הבניינים, שהחליף בעלים ודתות מספר פעמים, הוא כיום חלק מהמורשת העולמית. ממלכת החמר, שהתפתחה לאימפריה עשירה הודות לפעילותה החקלאית המתקדמת, ביצעה בנייה בקנה מידה גדול במישורי נהרות המקונג והטונלה סאפ. רוב המקדשים שנבנו שם נבנו על בסיס תקנות הינדיות וטקסטים עתיקים, ותוספותיהם שיקפו את טעמם של הסתתים והאדריכלים של אנשי החמר. השיקארות האופייניות שהתרוממו מעל קודש הקודשים השונים, שוברות את השמים ומעוררות הרים (הר מרו), נשתמרו גם במבנים מאוחרים יותר, אם כי חלקיהם הפנימיים שונו בתקופה הבודהיסטית ועיטוריהם הוסרו במקומות רבים.
אדריכלות מקדשים עכשווית
בעשור הראשון של המאה ה-21, אדריכל המקדש המסורתי הידוע ביותר היה V. Ganapati Sthapati שבסיסו בצ'נאי, שהוא גם השילפ גורו החי היחיד (אז). שילפ גורו הוא פרס המוענק על ידי ממשלת הודו מדי שנה לאומנים המאסטרים בחידוש סגנונות ועיצובים שונים של האומנות המסורתית, כדי להמשיך עם הרמה הגבוהה ביותר של אופי אסתטי, איכות ומיומנות במלאכת היד ההודית המסורתית. השילפ גורו נותן הרצאות על מקדשים ובנייתם באוניברסיטאות הודיות ואמריקאיות. האדריכלות ההודית המסורתית חוותה בימים אלה את ימי הזוהר שלה, עם חברות תכנון רבות שעוסקות בתכנון ועיצוב מבנים שהמבנה שלהם נטוע במסורות עתיקות.
פיל גלפונד
ביוגרפיה
גלפונד ממעיט בלשחק טורנירי פוקר, ומשחק בטורניר אליפות העולם בפוקר בלבד, למעט מספר בודד של טורנירים אליהם הוזמן במיוחד. בצמיד אליפות העולם בפוקר הראשון שלו זכה בטורניר אומהה ב-2008. ב-2013 סיים במקום השני בטורניר טקסס הולדם. ב-2015 זכה בצמיד השני שלו בטורניר בו השתתפו ניק שולמן, דן סמית', אריק סיידל ואלי אלעזרא. ב-2018 זכה בצמיד השלישי שלו, בטורניר אומהה Hi-Lo.
בין ירדן לים
שימוש
שני השימושים העיקריים בביטוי הם:
הנריקה לזוברט
ביוגרפיה
הנריקה לזוברט הייתה בתם של מקסימיליאן לזוברט ואשתו בלומה. האם הייתה מורה בבית ספר. לזוברט למדה פולנית ופילולוגיה לטינית באוניברסיטת ורשה, ולאחר מכן ספרות צרפתית באוניברסיטת גרנובל בעזרת מלגה במימון ממשלת הרפובליקה הפולנית השנייה.
בניגוד לגינצ'נקה, לזוברט לא הייתה אישה בעלת יופי פיזי יוצא דופן, אך היא ניחנה בקסם וחן אשר יחד עם פשטות התנהגותה וגישתה הישרה הפכו אותה להתגלמות הנשיות בעיני מכריה. פשטות וישרות סגנון מאפיינות גם את שירתה. לזוברט מעולם לא ניסתה להקרין דימוי אחר של עצמה. היא התגוררה בוורשה עם אמה ברחוב סיינה (Sienna). היא אהבה ספרים שקנתה בתקציבה הדל ולא ספריות משום שכפי שהסבירה, "כשאני מתמודדת עם ספר אני לא נפרדת ממנו עד שאסיים, קוראת בארוחות, במיטה... הספר נמצא איתי כל הזמן, אני לא מתרחקת ממנו צעד אחד, וחברות קרובה כל כך אפשרית רק כאשר ספר אינו דוחה במראהו הפיזי (כפי שעושים ספרי ספרייה רבים). אני מעדיפה לקרוא ספר שלא נגע בידי אחרים, לחתוך את הדפים [אם יצאו מחוברים מבית הדפוס], לשמוח בניחוח המוזר של דיו הדפוס."
בגטו ורשה
במהלך פלישת גרמניה הנאצית לפולין בספטמבר 1939 חלק מהדירה של לזוברט ברחוב סיינה, דירה שאותה חלקה עם אמה, נהרס בהפצצה האסטרטגית של הלופטוואפה, אך הן התגוררו בשארית הדירה. אביה נפטר בנסיבות טבעיות לפני המלחמה.
לזוברט נכלאה בגטו ורשה, כשרחוב סיינה נכלל בגבולות הגטו. כפי שציין ולדיסלב סמולסקי (1909–1986), שביקר אותה לעיתים קרובות במהלך השנה הראשונה למלחמה, האירועים הוכיחו עבור לזוברט הזדמנות להציג עתודות נחישות וכוח. היא החלה בשיתוף פעולה עם ארגון הצדקה היהודי צנטוס שמשימתו הייתה טיפול בילדים יתומים וחסרי בית. היא גויסה על ידי עמנואל רינגלבלום כעובדת בארגון הסיוע יס"ס. היא העתיקה וחיברה פרסומים עבור מוסדות צדקה: עלוני הסברה, בקשות תרומות וכו'.
עם זאת, ולדיסלב סמולסקי מדווח שכאשר התברר במהלך שנת 1941 כי בסופו של דבר הגטו ייסגר מהעולם החיצון, רבים מחבריה של לזוברט יעצו לה לעזוב עם אמה בזמן שהדבר עדיין אפשרי, ולמצוא בית בטוח. היא ככל הנראה סירבה לעשות זאת וטענה כי היא זקוקה לבריות האומללות ביותר, הילדים, יתומים וחסרי בית, שדאגה להם באותה עת.
מתנ"ס
מתנ"ס (מרכז תרבות נוער וספורט) הוא מרכז קהילתי לחינוך בלתי פורמלי ולפעילויות תרבות. המתנ"ס מהווה ציר מרכזי בפעילות החברתית-קהילתית לכלל תושבי היישוב או השכונה בשגרה ובחירום. החברה למתנ"סים מפעילה מתנ"סים במגוון יישובים בישראל.
מבנהו ופעילותו של המתנ"ס
תחומי הפעילות של המתנ"סים:
הקהילייה הקריבית
כיום ישנן בארגון 15 חברות מלאות, 5 חברות נלוות ו-7 משקיפות. החברות המלאות הן אנטיגואה וברבודה, איי בהאמה, ברבדוס, בליז, דומיניקה, גרנדה, גיאנה, סורינאם, האיטי, ג'מייקה, מונטסראט (טריטוריה של בריטניה), סנט קיטס ונוויס, סנט לוסיה, סנט וינסנט והגרנדינים וטרינידד וטובגו.
מדריך טלוויזיה
סקירה כללית
לרוב לוח השידורים מבוסס על מידע המתקבל מתחנת השידור לגבי תוכנית השידורים הצפויה. עם זאת, לעיתים לוח השידורים המפורסם אינו מתבסס על דיווח שכזה אלא על הערכה של הגורם המפרסם. הערכה זו יכולה אף להיות שונה וסותרת בין גופים שונים המפרסמים לוחות שידורים של אותו ערוץ. דוגמאות לכך הן לוח השידורים של הטלוויזיה הירדנית, אשר פורסם בעיתונים שונים בישראל. לוח שידורים זה והתבסס ברובו על רשימת התוכניות הקבועות ששודרו, ולעיתים לא תאם את השידורים בפועל עקב סיום הפרקים של סדרה מסוימת או שינויים יזומים של התחנה בלוח השידורים.
סנטה מריה (קליפורניה)
היסטוריה
בסוף המאה ה-19, האדמה העשירה של האזור משכה אליה חקלאים ומתיישבים. עד סוף המאה, עמק נהר סנטה מריה הפך לאחד האזורים החקלאיים היצרניים ביותר במדינה. החקלאות נותרה מרכיב משמעותי בכלכלה העירונית והאזורית.
דמוגרפיה
הגיל החציוני היה 28.6 שנים. התפרסות הגילים בעיר:
מספר פראוד
צורת החסרת ממד
כאשר: V היא המהירות הממוצעת ו c היא מהירות הגל של המים. ולכן מספר פראוד מקביל למספר מאך.
Just Wanna Rock
Just Wanna Rock הוא שיר של הראפר האמריקאי ליל עוזי ורט. הוא יצא לאור כסינגל המוביל מתוך אלבומו השלישי, Pink Tape, ב-17 באוקטובר 2022, באמצעות אטלנטיק רקורדס וג'נריישן נאו. עוזי כתב את השיר עם המפיקים MCVertt וסינתטיק. הוא קידם את השיר קודם לכן באפליקציית טיקטוק, שם צבר למעלה מ-500 מיליון צפיות.
Nick Jonas
האלבום זכה לביקורות חיוביות ממבקרי מוזיקה והגיע למקום השישי במצעד האלבומים האמריקאי בילבורד 200. ב-20 בנובמבר 2015 יצא האלבום מחדש תחת השם Nick Jonas X2.
לאיוש השני, מלך בוהמיה והונגריה
ביוגרפיה
לאיוש נולד ב-1 ביולי 1506 בבודה, ילדם השני של אולסלו השני, מלך הונגריה ובוהמיה ואן דה פואה. על מנת להבטיח את ירושתו דאג אביו עוד בחייו להכתיר את לאיוש כיורשו, ואכן לאיוש הוכתר ב-4 ביוני 1508 בבזיליקת סקשפהרוואר כמלך הונגריה, וב-11 במרץ 1509 הוכתר בקתדרלת ויטוס הקדוש כמלך בוהמיה.
אמיליה איב
חיים אישיים
היא הקימה חברת טיפוח כלבים, The Fairy Dogmothers, עם אחותה היילי בינואר 2018. עסק לחיות המחמד מציע שירותים כגון טיולים, אימונים וטיפול יומי.
הקונגרס הציוני העולמי ה-18
הקונגרס התנהל בצילו המאיים של עליית היטלר לשלטון והתגברות האנטישמיות בגרמניה, ורצח ארלוזורוב שיוחס לרוויזיוניסטים.
בקונגרס נקבעה התקווה כהמנון הרשמי של התנועה הציונית, ועל כן שרו אותו בעמידה.
סקוט מת'סון
ביוגרפיה
מת'סון השלים את לימודיו התיכוניים בבית הספר התיכון המזרחי של סולט לייק סיטי בשנת 1946, קיבל תואר ראשון במדע המדינה מאוניברסיטת יוטה ב-1950, וכעבור שנתיים השלים לימודי תואר שני במשפטים מבית הספר למשפט באוניברסיטת סטנפורד. ב-25 באוגוסט 1951 נישא לנורמה לואיז ורנסקי, ולזוג נולדו ארבעה ילדים. אחד מהם הוא ג'ים מת'סון, לימים חבר בית הנבחרים של ארצות הברית. בן נוסף, סקוט מת'סון ג'וניור, היה מועמד המפלגה הדמוקרטית לתפקיד מושל יוטה בבחירות 2004, וב-2010 מונה לשופט בבית המשפט הפדרלי העשירי לערעורים של ארצות הברית.
קופרופיליה
קופרופיליה (מיוונית: kópros - צואה, philía - אוהב) היא פאראפיליה המערבת עוררות והנאה מינית הקשורה בצואה: ריח, טעם או מראה הצואה או עצם הפעילות של עשיית הצרכים. המדריך לאבחון וסטטיסטיקה של הפרעות נפשיות מסווג את הפרפיליה תחת פרפיליות שאינן מוגדרות אחרת (NOS - Not Otherwise Specified) ואינו מגדיר קריטריונים לאבחנה מעבר להגדרה הכללית של פאראפיליה, המגדירה אבחנה כאשר ההתנהגות, הדחפים המיניים או הפנטזיות גורמות למצוקה או הפרעה משמעותית לתפקוד. ככל הנראה לא מדובר בפרפיליה נפוצה.
פרק (מלזיה)
היסטוריה
בתחילת המאה ה-19 היו מספר ניסיונות השתלטות על פרק, בין היתר מצד אנשי סיאם ואצ'ה. ב-1820 ניסיון השתלטות סיאמי נבלם ברגע האחרון בהתערבות של בריטניה. בשנים שלאחר מכן הגיע לפרק גל מהגרים סינים והמלאים והסינים נלחמו ביניהם על שליטה במכרות הבדיל ועקב כך השלטון לא הצליח לשמור על הסדר בסולטנות.
צבי קינסטליכר
הרב צבי קינסטליכר (תרל"א, 1871 - ז' באדר א' תשכ"ה, 9 בפברואר 1965) היה רב ופוסק הונגרי בטרנסילבניה שלפני השואה.
ביוגרפיה
נפטר בגיל 94 והובא לקבורה בחלקת הרבנים בהר המנוחות.
מעשה חושב (רלב"ג)
מעשה חושב – הוא ספר מתמטיקה העוסק בעיקר באריתמטיקה ובקומבינטוריקה, שכתב הפילוסוף היהודי רבי לוי בן גרשום (רלב"ג), המתוארך לשנת 1321.
הקדמה
כלומר, החלק הראשון מציע 68 תאוריות והוכחות. והחלק השני מציע אלגוריתמים שמתאימים לבעיות שונות וכן הסברים על השימוש בהם. השם 'מעשה חושב' נבחר כי הוא כולל את החלק המעשי, הפרקטי, הן את חלק ה'מחשבתי', ה'תאוריה'.
דוגמה לטענה והוכחה - טענה מספר 5
בטענה זאת, ובאופן כללי במהלך הספר, הרלב"ג לא משתמש במשתנים בצורה שאותה אנחנו מכירים היום. לעיתים הוא משתמש באותיות לתיאור משתנים, בדומה לטענה הנ"ל בה הוא משתמש במשתנים אג, גב, אד, בד, גד, אד. במקומות אחרים בספר הוא כותב את האותיות, אך עם נקודה מעליהן, ושם כוונתו היא לערכן המספרי בגימטריה. לדוגמה: נסמן אב=16, ולכן חצאיו אג=גב=8. נוסיף עליו את בד=5, ולכן נקבל אד=21 ו-גד=13. לכן בסה"כ נקבל, גד^2 = גב^2 + בד*אד כלומר:.
חלק ב'
החלק השני של ספרו מכיל אלגוריתמי חישוב בנושאים שונים, ומחולק לשישה חלקים, כך שבסוף החלק האחרון משאיר הרלב"ג מספר רב של בעיות. בין הנושאים המובאים בחלק הזה הופיע האלגוריתם של הרלב"ג לחישוב שורש ריבועי של מספר ריבועי.
מתמטיקה פורצת דרך
בחלקו הראשון של "מעשה חושב" מוכיח הרלב"ג 68 טענות שיעזרו לו בהמשך הדרך להראות את האלגוריתמים שהוא עוסק בהם בחלקו השני של הספר.
אינדוקציה
האינדוקציה מתקיימת ולכן הטענה נכונה.
צהוב עולה
תוכן השיר
קטע הראפ, שמבוצע על ידי איזי, מספר על הציפייה שהייתה לאוהדי הקבוצה לאחר 10 שנים ללא אליפות, כציון לכך שהאליפות הקודמת הייתה בעונת 2002/2003. פזמון השיר הוא קריאה קצבית של "צהוב עולה" במבנים שונים.
אליל נוער
אלילי הנוער המוקדמים
תרבות אלילי הנוער התחזקה בשנות ה-20 של המאה ה-20, בתקופת הראינוע. לרוב שחקנים ששיחקו בסרטים אלמים נהפכו במהרה לנערצים בקרב הציבור ובקרב בני הנוער במיוחד. דוגמה בולטת לאליל נוער של התקופה הוא רודולף ולנטינו, שחקן איטלקי ששיחק בסרטים הוליוודיים, בהם גם רקד, והיה נערץ בקרב נשים בעיקר בגלל מראהו החיצוני. דוגמה נוספת היא השחקנית ג'ודי גרלנד, שהייתה פופולרית במיוחד בשנות הארבעים והחמישים.
שנות החמישים והשישים
מבין אלילי הנוער הבולטים של התקופה: אלביס פרסלי, ג'יימס דין, קליף ריצ'רד, בובי וי, הביטלס, הרולינג סטונז והמאנקיז.
Mobility analogy
יתרונות וחסרונות
החיסרון העיקרי באנלוגיית הניידות הוא שאנלוגיה זו לא שומרת על האנלוגיה בין עכבה חשמלית ומכנית. התנגדות מכנית מיוצגת כמוליכות חשמלית במעגל חשמלי אקוויוולנטי ולא כהתנגדות חשמלית. וכוח אינו מקביל למתח אלא מקביל לזרם במערכת אקוויוולנטית.
אליל נוער
בישראל
ערוץ הילדים הוליד שורה רבה של אלילי נוער, בהם מיכל ינאי, עודד מנשה, דנה דבורין, גיל ססובר, יעל אבקסיס, טל מוסרי, דנה פרידר ועוד.
כיום, בין אלילי הנוער הבולטים בישראל ניתן למנות את סטטיק ובן אל, יהונתן מרגי, נועה קירל, אנה זק, אגם בוחבוט, נונו ועוד.
סולנוק
בית הכנסת של סולנוק
ב-1898 הוקם בית הכנסת הגדול והמפואר על פי תכנונו של האדריכל הנודע ליפוט באומהורן. בית כנסת זה שימש את רוב הקהילה – שהשתייך לזרם הניאולוגי – עד לשנת 1944. אחרי השואה שימש המבנה כמחסן לרכוש הנטוש של יהודי העיר שלא שבו ממחנות ההשמדה. ב-1960 רכשה העירייה את המבנה, שהיה במצב רעוע, מהקהילה היהודית. מאז עבר המבנה כמה שיפוצים והיום הוא משמש כגלריה עירונית.
אצטדיון מנואל מרטינס ולרו
מונדיאל 1982
אצטדיון מרטינס ולרו (תחת השם אצטדיון אלצ'ה החדש) היה אחד משבעה עשר האצטדיונים שאירחו את מונדיאל 1982, והוא אירח שלושה משחקים בשלב הבתים:
אווה הסה
אווה הסה (באנגלית: Eva Hesse; 11 בינואר 1936 - 29 במאי 1970) הייתה פסלת יהודיה אמריקאית ילידת גרמניה, ידועה בעיקר בשל עבודתה פורצת הדרך עם חומרים כגון לטקס, פיברגלס ופלסטיק. היא אחת ממובילות התנועה האמנותית הפוסט-מינימליסטת בשנות ה-60.
קריירה
בסיום לימודיה שבה הסה לניו יורק, שם התיידדה עם אמנים צעירים רבים ובניהם סול לויט, דונלד ג'אד, יאיואי קוסאמה ואחרים. חברותה הקרובה עם סול לויט נמשכה עד סוף חייה. השניים כתבו זו אל זה לעיתים קרובות, ובשנת 1965 לויט נתן עצה להסה "הפסיקי [לחשוב] ופשוט תעשי!" גם הסה וגם לויט המשיכו להיות אמנים בעלי השפעה, וידידותם סייעה להתפתחות האמנותית של שניהם.
שדרות בתל אביב-יפו
שדרות מרכז העיר והצפון הישן
השדרות בתל אביב ידועות גם באדריכלות הסובבת אותן. רוב הבנייה בהן נעשתה בשנות ה-30 וה-40 והסגנון המוביל הוא הסגנון הבינלאומי אשר זכה להכרה בינלאומית בשנת 2003 עם הכרזת "העיר הלבנה" של תל אביב כאתר מורשת עולמית. הכרה זו נתקבלה בזכות אדריכלות הבניינים אך גם בזכות המרקם העירוני הייחודי של האזור הקשור גם למערך השדרות שלו.
שדרות וושינגטון
השדרות על שם ג'ורג' וושינגטון נמצאות במרכז שכונת פלורנטין בניצב לדרך שלמה ובמקביל לרחוב הרצל. לאורך השדרות מספר מועט של מסעדות, בתי קפה ופאבים.
שדרות דוד המלך
השדרות על שם דוד המלך מתחילות מכיכר רבין, ברחוב אבן גבירול, ומסתיימות ברחוב ויצמן, אל תוך בית החולים איכילוב. בשדרות אלו נמצא הגינון בחלקו הדרומי של הרחוב בלבד אשר לאורכו גם קיימים גני שעשועים ושביל אופניים, לעומת שאר השדרות בתל אביב אשר נמצאות במרכז הרחוב. בשדרה נמצאת המועצה הדתית ורבנות תל אביב. בסוף השדרה נמצא "מרכז ויצו העולמי.
שדרות ביד אליהו
שתי שדרות חוצות את שכונת יד אליהו ממזרח למערב, שדרות החי"ל בדרום השכונה ושדרות יד לבנים בחלקה הצפוני ושדרות המעפילים מצפון לדרום במערב השכונה. שתי השדרות שופצו יחד עם שאר שדרות תל אביב ובעיצוב דומה. שתי שדרות הרוחב כוללות מספר גינות מטופחות הצמודות אליהן וכיכרות קטנות שחוצות אותן, ואילו בשדרות המעפילים מתקיים מסחר בקטע הקרוב לרחוב לה גוארדיה. בשכונה יש מספר שדרות נוספות, אך רובן קצרות או שאינן משמשות כצירי תנועה אלא רק כנתיבי הליכה.
התחבורה בשדרות
תכנון זה, אשר מקורו הרעיוני במספר שדרות אירופאיות שהוקמו עוד במאה ה-19 בערים כפריז וברצלונה, יוצר מרחב עירוני המאפשר התנהלות מקבילה יעילה הן של הולכי רגל והן של כלי רכב. במיוחד מאז שיפוצן בסוף שנות ה-90, שם תכנון השדרות התל אביביות דגש על תנועת הולכי הרגל הנוחה ועל תנועת האופניים. שבילי האופניים הפכו את השדרות לנתיבי נסיעה אופנית יעילים וידידותיים במיוחד לרוכבים. המשכיות השדרות ברמת השלד העירוני מאפשרות תנועה רציפה של רוכבי אופניים ברוב שטח מרכז העיר.
הארי וילסון
ליברפול
ב-26 באוגוסט 2015, עבר וילסון לקרו אלכסנדרה בהשאלה לארבעה חודשים. הוא ערך את הופעת הבכורה שלו נגד מילוול כשעלה כמחליף בדקה ה-67.
ב-28 ביולי 2016, חתם וילסון על חוזה חדש בליברפול, כמו כן מונה לקפטן קבוצת הנוער של המועדון. הוא ערך את הופעת הבכורה הראשונה שלו בקבוצה הבוגרת ב-18 בינואר 2017, בתיקו 0:0 עם פלימות' ארגייל, במסגרת גביע הליגה כשהחליף את פיליפה קוטיניו בדקה ה-65.
הול סיטי
ב-31 בינואר 2018, וילסון חתם על עסקה חדשה עם ליברפול והושאל להול סיטי עד סוף העונה. ב-3 בפברואר ערך את הופעת הבכורה שלו כשעלה מהספסל בדקה ה-69 בהפסד 1–2 לפרסטון נורת' אנד.
קריירה בינלאומית
ב-11 באוקטובר 2013, לאחר שייצג את נבחרת ווילס עד גיל 17, הרשים וילסון את מאמן הנבחרת הבוגרת, כריס קולמן וקיבל זימון בכורה לנבחרת הבוגרת כבר בגיל 16 לקראת המשחק נגד מקדוניה הצפונית, אך לא שותף. ארבעה ימים לאחר מכן ערך וילסון את הופעת הבכורה במדים הלאומיים כשנכנס כמחליף בדקה ה-87 מול בלגיה. לאחר הופעה זו הפך לשחקן הצעיר ביותר ששיחק במדים הלאומיים בנבחרת ווילס ושבר את השיא הקודם שהיה שייך לגארת' בייל כשעקף אותו ב-108 ימים. הוא גם הפך לבינלאומי הצעיר ביותר של ליברפול בגיל 16 שנים ו-207 ימים, כשהוא מקדים את השיא הקודם של ראהים סטרלינג שייצג את אנגליה לראשונה בנובמבר 2012, בגיל 17 ו-342 ימים. מאמנו שיבח אותו ואמר: "כעת טעמנו מעט ממנו, ווילס תהנה ממנו בעתיד לפחות במשך 10 או 15 השנים הבאות". סבו מצד אימו של וילסון, פיטר אדוארדס, הרוויח כ־125,000 ליש"ט לאחר שהניח הימור של 50 ליש"ט וויליאם היל על נכדו שיהפוך לכדורגלן בינלאומי כשהארי היה בן 18 חודשים בלבד.
מוחמד נפאע
קורות חיים
בשנת 2011, טען כי "לפני חמש שנים הודתה "קבוצת הרופאים הציונים" בברית המועצות, כי היא אכן ניסתה להרעיל את סטלין". נאפע לא סיפק אישוש לטענה זו.
יחסי אוקיאניה–ישראל
קיריבטי
היחסים שבין הרפובליקה של קיריבטי לבין מדינת ישראל כוננו בשנת 1984, כחמש שנים לאחר הכרזת עצמאותה של האחרונה מן הממלכה המאוחדת.
יאן סמאטס
יאן כריסטיאן סמאטס (Jan Christiaan Smuts; 24 במאי 1870 - 11 בספטמבר 1950) היה איש צבא, מדינאי ואינטלקטואל דרום אפריקאי שכיהן בשתי קדנציות שונות כראש ממשלת דרום אפריקה. הוא גם כיהן במספר תפקידי מפתח בממשלת הרפובליקה הדרום-אפריקאית טרם איחודה של דרום אפריקה. סמאטס, בורי במוצאו, נודע בעמדותיו הפרו-בריטיות המובהקות. בין השאר זכור בתור ראש הממשלה האחרון של המדינה לפני עידן האפרטהייד. בישראל הוא זכור בשל אהדתו לרעיון הציוני.
ביוגרפיה
סמאטס נולד למשפחה בורית אמידה בחווה במושבת הכף הבריטית בדרום אפריקה. אביו היה ממוצא הולנדי, ואמו ממוצא הוגנוטי. בנעוריו הצטיין בלימודיו והתעמק בקריאה אינטנסיבית, וכבר בגיל צעיר הצטייר כאינטלקטואל המנותק מסביבתו החברתית. בשנת 1886 החל בלימודיו באוניברסיטת סטלנבוש, שם החל לפתח תובנות ליברליות ולכתוב מאמרים בגנות העבדות וההפרדה הגזעית. הוא המשיך את לימודיו באוניברסיטת קיימברידג' שבאנגליה, שם סיים בהצטיינות יתרה לימודי משפטים.
סמאטס שב לפוליטיקה הדרום אפריקאית בשנת 1919, ועם מותו של בותה באותה שנה התמנה לראש ממשלת דרום אפריקה. בשנת 1921 יצא לאירלנד בניסיון להביא להסכם שלום בין המורדים לממשלת בריטניה. הוא ניהל מדיניות ליברלית ופרו-בריטית, עד תבוסתו בבחירות בשנת 1924 למפלגה הלאומית בעלת האידאולוגיה הלאומנית-ימנית. לאחר תשע שנים באופוזיציה ובאקדמיה, חזר לממשלה כסגן ראש הממשלה בממשלת הקואליציה תחת הרפובליקאי בארי הרצוג.
ב-1941 קיבל דרגת פילדמרשל בצבא הבריטי. כוחות הצבא של דרום אפריקה הוצבו בחזית צפון אפריקה ודיוויזיה דרום אפריקאית הגנה על טוברוק בעת המצור על טוברוק. לאחר נפילת טוברוק ביוני 1942, ונפילת חיילים רבים של דרום אפריקה בשבי גרמניה, קרא סמאטס לנקום את טוברוק ועל קריאה זאת חזר פעמים נוספות עד חזרת כוחות בעלות הברית לטוברוק. לאחר הניצחון על כוחותיו של ארווין רומל באפריקה, הגיע סמאטס ללונדון והתקבל בכבוד רב.
עמדותיו ומורשתו
להבדיל מהיחס למנהיגי האפרטהייד, השלטון הדרום אפריקאי הנוכחי של מפלגת הקונגרס הלאומי האפריקאי לא התנער מסמאטס באופן מוחלט ורחובות ראשיים ביוהנסבורג, קייפטאון, ומקומות נוספים במדינה, עדיין קרואים על שמו, כמו גם רגימנט בצבא הדרום אפריקאי (שהוחלט בשנת 2019 לקרוא אותו על שמו של סמאטס לאור עברו הצבאי). בנוסף לכך ביתו שבאירין (מחוז חאוטנג) משמש עד היום כמוזיאון לתולדות חייו. מנגד השם של נמל התעופה הבין לאומי ביוהנסבורג שהיה קרוי על שמו, שונה לשמו של אוליבר טאמבו, שהיה מראשי מפלגת הקונגרס בשנים 1967-1991.
הקדמה
דברי תודה
מספר האנשים הזוכים לתודה ואורכם של דברי התודה נתונים לשיקול דעתו של המחבר, אך על כך העיר ג'ון לה קארה בפתח ספרו "בית רוסיה":
רנו
1939–1944: מלחמת העולם השנייה
ב-1 בינואר הופקעה החברה מידיו של לואי רנו וב-16 לחודש הולאמה. רנו הייתה יצרן הרכב היחיד היחידה שמפעליה הופקעו לצמיתות על ידי הממשלה הצרפתית. במהלך השנים ניסתה משפחתו של רנו לפעול לביטול ההלאמה ולהשבת המפעל לידיהם. פניות לבית המשפט ב-1945, ולאחר מכן ב-1961, נדחו בטענה שלבית המשפט אין סמכות להתערב בהחלטות המדינה.
1945–1971: התחייה לאחר המלחמה
בתחילת שנות השישים השיקה החברה 2 דגמים מצליחים: הרנו 4, שהיוותה מתחרה לסיטרואן 2CV ורנו 8. רנו 10 הוצג בעקבות ההצלחה של הרנו 8 והיה הדגם האחרון של החברה עם הנעה אחורית. רנו 16, מכונית האצ'בק שהושקה בשנת 1966, זכתה גם היא להצלחה מסחרית, שהמשיכה גם לדגם הרנו 6. בינואר 1970 חגגה החברה 25 שנים להולדתה המחודשת. שנות השישים התאפיינו בצמיחה מהירה מאוד ובשנת 1970 עבר הייצור השנתי לראשונה את רף המיליון עם ייצור של 1,055,803 מכוניות.
1972–1980: העידן המודרני
בשנת 1976 עברה החברה תהליך של ארגון מחדש וחלוקה לארבע חטיבות עסקיות שונות: כלי רכב פרטיים (כולל כלי רכב מסחריים קלים), כלי רכב מסחריים, כספים ושירות וחטיבת פעילות תעשייתית.
1996–הווה: הפרטה ושיתופי פעולה
קרלוס גוהן, מנכ"ל החברה, נעצר בנובמבר 2018 ביפן בחשד שבמהלך השנים לא דיווח על שכר והטבות בסכום של למעלה מ-40 מיליון דולרים. כתוצאה מהמעצר ירד שווי מניית רנו ב-15%. תיירי בולורה, מנהל התפעול של החברה וסגנו של גוהן מונה כמנכ"ל בפועל. בינואר 2019, לאחר התפטרותו של גוהן, מונה בולורה רשמית למנכ"ל ואת ז'אן דומיניק סנר ליו"ר. באוקטובר 2019 פוטר בולורה והוחלף על ידי סמנכ"ל הכספים של רנו, קלוטילדה דלבוס כמנכ"ל בפועל.
פ.ג.ט. בורגארד
בורגארד היה הגנרל הדרומי הבולט הראשון. הוא פיקד על ההתנגשות הראשונה במלחמה, בפורט סאמטר, ב-12 באפריל 1861 - שם הוכנע המבצר, שהוחזק על ידי כוחות הצפון, בידי צבא הדרום שצר עליו. שלושה חודשים מאוחר יותר פיקד בורגארד על צבא הדרום שניצח בקרב בול ראן הראשון, ליד מנאסאס, וירג'יניה.
Crave (אלבום של קייזה)
Crave (בעברית: להשתוקק) הוא אלבום האולפן השני של הזמרת-יוצרת הקנדית קייזה. האלבום יצא לאור ב-14 באוגוסט 2020, על ידי חברת התקליטים איילנד רקורדס. מתוך האלבום יצאו ארבעה סינגלים.
עורק הקיבה והפדר הימני
עוֹרֵק הַקֵּבָה וְהַפֶּדֶר הַיְּמָנִי (TA: arteria gastroomentalis dextra) הוא עורק בבטן, אחד משני ענפיו הסופיים של עורק הקיבה והתריסריון.
פוטש יולי
פוטש יולי (בגרמנית: Juliputsch) היה ניסיון הפיכה כושל כנגד שלטון האוסטרופשיזם על ידי נאצים אוסטרים, שהתרחש בין 25 ל-30 ביולי 1934.
מהלך הפוטש
ב-25 ביולי 1934, בשיאה של המתיחות הפוליטית בין גושי אוסטריה, ובידיעתם של בכירים נאצים, 154 אנשי אס אס הסוו את עצמם לחיילים ולשוטרים אוסטרים והסתערו על הקנצלרות בווינה. הקנצלר דולפוס נהרג מירי שני כדורים לחזה על ידי אוטו פלאנטה. יתר נציגי הממשל הצליחו להימלט. פעילים נאצים אחרים השתלטו על ה-ORF, הרדיו הציבורי של אוסטריה והפיצו תעמולה כוזבת כי השלטון עבר מידיו של דולפוס אל אנטון רינטלן. הייתה זו קריאה לכל הפעילים הנאצים באוסטריה לצאת ולסייע לפוטש. מהומות אלימות פרצו בקרינתיה, שטיריה, אוסטריה עילית וכן התקוממות בזלצבורג. מעשי האלימות הנוראים ביותר התחוללו בשכאלדמינג ובעיר לאובן. אל רחבי אוסטריה זרמו פעילים מן המפלגה הנאצית שבאו להרוג את כוחות אוסטריה הנאמנים לדולפוס.
יואב גת
ביוגרפיה
יואב גת נולד בחיפה. בעצת אביו הוא החל לשחות על מנת לטפל באסתמה שממנה סבל. הוא שחה בקבוצת השחייה של הפועל קריית טבעון תחת הדרכתו של אנדריי טוט, אחר כך עבר להתאמן בפנימיית המחוננים בווינגייט ושחה בקבוצת הפועל ירושלים תחת הדרכתו של לאוניד קאופמן.
אונס וירטואלי
הגדרה
אחת העבירות המיניות ברשת היא "אונס וירטואלי" שבה הפוגע יוצר קשר עם אדם, ולאחר ששוררים ביניהם יחסי אימון הוא משכנע אותו או אותה לבצע פעולות מיניות תוך כדי שהוא צופה בהם. הפעולות על הרוב כוללות החדרת אצבעות או חפצים לאיבר מינה.
ג'ון ל. סהון
ביוגרפיה
סהון נולד ב-9 ביוני 1862 באטלנטה, ג'ורג'יה. הוא שירת בצבא כקפטן. סהון נבחר למועצת העיר וקבע מסלול עצמאי כחבר מועצה. בשנת 1905, רצון בקרב מצביעי סן דייגו להחליף את השלטון גרם להם להביס את המועמד הרפובליקני ולבחור את קפטן סהון, מהקואליציה הדמוקרטית והעצמאית, כראש עיריית סן דייגו, קליפורניה, תפקיד בו שימש עד שנת 1907. בבחירות אלה הביס את ארגון "סיטי-בוס" של צ'ארלס ס. הרדי, סוחר מצליח ומנהיג הארגון הפוליטי החזק ביותר בעיר אי פעם.
KDE neon
תוכנה
כהפצה המפותחת על ידי KDE, היא כוללת את סביבת שולחן העבודה KDE Plasma 5, עם כל תוכניות ברירת המחדל המגיעות עמה. לשם התקנת ההפצה, בעבר השתמשה בתוכנית ההתקנה של אובונטו (Ubiquity), אך בשנת 2017 זה הוחלף לכלי בשם Calamares. עד למאי 2018, התבססה על גרסת 16.04 של אובונטו. החל מחודש זה היא מתבססת על גרסה 18.04.
נס רפואי
נס רפואי (באנגלית: Saving Hope) היא סדרת טלוויזיה קנדית מבית CTV מסוגת הדרמה רפואית עם אלמנטים על טבעיים, העוקבת אחרי רופאים העובדים בבית החולים "תקוות ציון" (Hope Zion) בטורונטו שבאונטריו. הסדרה יצאה לאור ב-7 ביוני 2012 וסיימה את שידוריה ב-3 באוגוסט 2017.
ג'ון פיקרינג (שופט)
מותו
ג'ון פיקרינג נפטר ב-11 באפריל 1805 בפורטסמות', ונקבר בבית הקברות בעיר.
אולטראבוק
דור 3.1 (2014)
מעבדי BroadWell סדרת U בעלי 15W TDP וכונן SSD שמחליף את הכונן הקשיח המכני HDD
דור 3.2 (2015)
דוגמאות: i7 6500u, i5 6200u בדור זה נעלמה סדרת M של מעבדי אינטל בעלי TDP 35W והוחלפה לחלוטין על ידי סדרה U בעלי TDP של 15W, שנחשבים בעלי מתח נמוך ביותר (ביצועים מקבילים ל-i3 שולחני בדגם הבכיר i7 6500u)
קישורים חיצוניים
Ultrabook
סבסטיאן גריסבק
קריירה
בשנים 2010–2013 שיחק גריסבק באולם 1846, שנעה בין הליגה הרביעית לליגה החמישית בגרמניה.
אינדיאנה ג'ונס והמקדש הארור
אינדיאנה ג'ונס והמקדש הארור (באנגלית: Indiana Jones and the Temple of Doom) הוא סרט הרפתקאות משנת 1984 בבימויו של סטיבן ספילברג, והוא השני בסדרת אינדיאנה ג'ונס. הסרט מהווה הקדמה לסרט הראשון בסדרה, "שודדי התיבה האבודה" והוא אפל יותר מקודמו. הסרט עוסק בנושאים כעבדות ילדים וטקסים של כתות. הסרט זכה בפרס אוסקר על אפקטים מיוחדים בקולנוע, ובמועמדות על המוזיקה של ג'ון ויליאמס.
שמן מנוע
תכונות
התכונות הנדרשות משמן מנוע הן: